ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαρτίου 1998 για την εισαγωγή προϊόντων με βάση το κρέας από το Μεξικό και για την τροποποίηση της απόφασης 97/222/ΕΟΚ (Κείμενο που παρουσιάζει ενδιαφέρον για τον ΕΟΧ) (98/246/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 97/79/ΕΚ (2), και ιδίως τα άρθρα 21α και 22,

Εκτιμώντας:

ότι η απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 98/146/ΕΚ της Επιτροπής (4), καταρτίζει έναν κατάλογο τρίτων χωρών από τις οποίες επιτρέπεται στα κράτη μέλη να εισάγουν ζώα του βοείου και χοιρείου είδους, ίππους, αιγοπρόβατα, νωπό κρέας και προϊόντα με βάση το κρέας 7

ότι η απόφαση 97/221/ΕΟΚ της Επιτροπής (5) καθορίζει τους όρους υγείας των ζώων και τα κτηνιατρικά πιστοποιητικά για τις εισαγωγές προϊόντων με βάση το κρέας 7

ότι η απόφαση 97/222/ΕΟΚ της Επιτροπής (6), όπως τροποποιήθηκε από την απόφαση 97/737/ΕΚ (7), καταρτίζει τον κατάλογο των τρίτων χωρών οι οποίες επιτρέπεται να χρησιμοποιούν το υπόδειγμα των κτηνιατρικών πιστοποιητικών για τα προϊόντα με βάση το κρέας που εισάγονται από τρίτες χώρες 7

ότι η υγειονομική κατάσταση και οι κτηνιατρικές υπηρεσίες του Μεξικού πληρούν τους όρους που επιτρέπουν την εισαγωγή στην Ευρωπαϊκή Κοινότητα ορισμένων κατηγοριών νωπών κρεάτων 7

ότι η απόφαση 97/222/ΕΚ πρέπει να τροποποιηθεί αναλόγως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο τμήμα ΙΙ του παραρτήματος της απόφασης 97/222/ΕΚ παρεμβάλλεται η ακόλουθη γραμμή σύμφωνα με την αλφαβητική σειρά του κωδικού του ΔΟΤ:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 19 Μαρτίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 31. 12. 1972, σ. 28.

(2) ΕΕ L 24 της 30. 1. 1998, σ. 31.

(3) ΕΕ L 146 της 14. 6. 1979, σ. 15.

(4) ΕΕ L 46 της 17. 2. 1998, σ. 8.

(5) ΕΕ L 89 της 4. 4. 1997, σ. 32.

(6) ΕΕ L 89 της 4. 4. 1997, σ. 39.

(7) ΕΕ L 295 της 29. 10. 1997, σ. 39.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Φεβρουαρίου 1998 περί του διορισμού μέλους της συμβουλευτικής επιτροπής του οργανισμού εφοδιασμού της Ευρατόμ (98/C 70/03)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,

το άρθρο Χ του καταστατικού του οργανισμού εφοδιασμού της Ευρατόμ (1), όπως τροποποιήθηκε τελευταία από την απόφαση 95/1/ΕΚ, Ευρατόμ, ΕΚΑΧ (2),

την απόφαση του Συμβουλίου, της 27ης Ιουνίου 1997, περί του διορισμού των μελών της συμβουλευτικής επιτροπής του οργανισμού εφοδιασμού της Ευρατόμ (3),

τη γνώμη της Επιτροπής,

Εκτιμώντας:

ότι μια έδρα μέλους της προαναφερόμενης επιτροπής εκκενώθη λόγω της παραίτησης του κ. Luis DEL VAL HERNΑNDEZ, η οποία γνωστοποιήθηκε στο Συμβούλιο στις 18 Νοεμβρίου 1997 7

ότι πρέπει κατά συνέπεια να πληρωθεί αυτή η έδρα 7

την υποψηφιότητα που υπέβαλε η βρετανική κυβέρνηση στις 18 Νοεμβρίου 1997,

ΑΠΟΦΑΣΙΖΕΙ:

Άρθρο μόνο

Ο κ. Javier ARANA LANDA διορίζεται μέλος της συμβουλευτικής επιτροπής του οργανισμού εφοδιασμού της Ευρατόμ για το υπόλοιπο διάστημα της εντολής της εν λόγω επιτροπής, δηλαδή έως τις 28 Μαρτίου 1999.

Βρυξέλλες, 23 Φεβρουαρίου 1998.

Για το Συμβούλιο

Ο Πρόεδρος

R. COOK

(1) ΕΕ 27 της 6.12.1958, σ. 534/58.

(2) ΕΕ L 1 της 1.1.1995, σ. 1.

(3) ΕΕ C 210 της 10.7.1997, σ. 3.
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Φεβρουαρίου 1998 περί τροποποιήσεως της απόφασης 95/514/ΕΚ του Συμβουλίου για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες (98/172/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1), όπως τροποποιήθηκε τελευταία από την οδηγία 96/72/ΕΚ του Συμβουλίου (2), και ιδίως το άρθρο 16 παράγραφος 1,

την απόφαση 95/514/ΕΚ του Συμβουλίου, της 29ης Νοεμβρίου 1995, για την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και την ισοδυναμία των σπόρων προς σπορά που παράγονται σε τρίτες χώρες (3), όπως τροποποιήθηκε τελευταία από την απόφαση 97/33/ΕΚ (4), και ιδίως το άρθρο 5,

Εκτιμώντας:

ότι, με την απόφαση 95/514/ΕΚ, το Συμβούλιο ορίζει ότι οι καλλιεργητικοί έλεγχοι των σποροπαραγωγικών καλλιεργειών ορισμένων ειδών που διενεργούνται σε ορισμένες χώρες πληρούν τους όρους που αναφέρονται στην οδηγία 66/401/ΕΚ 7

ότι, με την απόφαση 95/514/ΕΚ, το Συμβουλίου ορίζει επίσης ότι οι σπόροι ορισμένων ειδών που παράγονται σε ορισμένες τρίτες χώρες είναι ισοδύναμοι με τους αντίστοιχους σπόρους που παράγονται στην Κοινότητα 7

ότι για ορισμένα είδη οι διαπιστώσεις αυτές αφορούν την Τουρκία 7

ότι η εξέταση των κανόνων που εφαρμόζονται στην Τουρκία, καθώς και του τρόπου με τον οποίο εφαρμόζονται, έδειξε ότι όσον αφορά τα είδη που αναφέρονται στην οδηγία 66/401/ΕΟΚ οι προβλεπόμενοι καλλιεργητικοί έλεγχοι πληρούν τους όρους που αναφέρονται στο παράρτημα Ι της οδηγίας αυτής και ότι οι όροι που διέπουν τους σπόρους που συλλέγονται και ελέγχονται στη χώρα αυτή παρέχουν τις ίδιες εγγυήσεις όσον αφορά τα χαρακτηριστικά, την ταυτότητα, την εξέταση, τη σήμανση και τον έλεγχο των σπόρων όπως οι όροι που εφαρμόζονται σε σπόρους που συγκομίζονται και ελέγχονται εντός της Κοινότητας 7

ότι η ισχύουσα ισοδυναμία για την Τουρκία πρέπει, επομένως, να επεκταθεί αναλόγως 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο μέρος Ι του παραρτήματος της απόφασης 95/514/ΕΚ, στην εγγραφή που αφορά την Τουρκία, η αναφορά στην οδηγία «66/401/ΕΟΚ» παρεμβάλλεται μετά την αναφορά στην οδηγία «66/400/ΕΟΚ».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 17 Φεβρουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ 125 της 11. 7. 1966, σ. 2298/66.

(2) ΕΕ L 304 της 27. 11. 1996, σ. 10.

(3) ΕΕ L 296 της 9. 12. 1995, σ. 34.

(4) ΕΕ L 13 της 16. 1. 1997, σ. 31.
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιανουαρίου 1998 για την τροποποίηση της απόφασης 87/257/ΕΟΚ σχετικά με τον πίνακα των εγκαταστάσεων των ΗΠΑ που εγκρίνονται για την εισαγωγή νωπών κρεάτων στην Κοινότητα (Κείμενο που παρουσιάζει ενδιαφέρον για τον ΕΟΧ) (98/113/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά την εισαγωγή ζώων βοείου, χοιρείου, προβείου και αιγείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 96/91/ΕΚ (2), και ιδίως το άρθρο 4 παράγραφος 1 και το άρθρο 18 παράγραφος 1,

Εκτιμώντας:

ότι ένας πίνακας εγκαταστάσεων των Ηνωμένων Πολιτειών της Αμερικής που εγκρίνονται για την εισαγωγή νωπού κρέατος στην Κοινότητα καταρτίστηκε αρχικά με την απόφαση 87/257/ΕΟΚ της Επιτροπής (3), όπως τροποποιήθηκε τελευταία από την απόφαση 97/572/ΕΚ (4) 7 ότι ο πίνακας αυτός μπορεί να τροποποιηθεί οποτεδήποτε υπό το φως των αποτελεσμάτων των κοινοτικών επιθεωρήσεων που διεξάγονται στις Ηνωμένες Πολιτείες της Αμερικής 7

ότι διεξάγονται επί του παρόντος διαπραγματεύσεις προκειμένου να συναφθεί συμφωνία με τις Ηνωμένες Πολιτείες σχετικά με υγειονομικά μέτρα για την προστασία της δημόσιας υγείας και της ζωικής υγείας στο πλαίσιο του εμπορίου ζώντων ζώων και προϊόντων ζωικής προέλευσης 7

ότι η κατάσταση αυτή, η ήδη σημειωθείσα πρόοδος στο θέμα αυτό και η ανάγκη αποφυγής της στρέβλωσης του εμπορίου δικαιολογούν την αναβολή της προθεσμίας που καθορίστηκε για την εισαγωγή ορισμένου τύπου νωπού κρέατος από την 31η Ιανουαρίου 1998 έως την 31η Ιουλίου 1998 7 ότι ο καθορισμός της ημερομηνίας αυτής γίνεται με την επιφύλαξη είτε της ημερομηνίας σύναψης είτε του περιεχομένου της προαναφερθείσας συμφωνίας 7

ότι πρέπει να τροποποιηθεί ο πίνακας εγκαταστάσεων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 87/257/ΕΟΚ αντικαθίσταται από το συνημμένο παράρτημα.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Ιανουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 31. 12. 1972, σ. 28.

(2) ΕΕ L 13 της 16. 1. 1997, σ. 26.

(3) ΕΕ L 121 της 9. 5. 1987, σ. 46.

(4) ΕΕ L 236 της 27. 8. 1997, σ. 14.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Ιανουαρίου 1998 για την σύναψη, από την Ευρωπαϊκή Κοινότητα, της ενδιάμεσης συμφωνίας για το εμπόριο και τα συναφή με το εμπόριο θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Ουζμπεκιστάν αφετέρου (98/138/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2, πρώτη περίοδος,

την πρόταση της Επιτροπής,

την γνώμη του Ευρωπαϊκού Κοινοβουλίου (1),

Εκτιμώντας ότι, μέχρι να τεθεί σε ισχύ η συμφωνία για την σύναψη εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Ουζμπεκιστάν αφετέρου, που υπογράφηκε στην Φλωρεντία στις 21 Ιουνίου 1996, είναι αναγκαίο να εγκριθεί, εξ ονόματος της Ευρωπαϊκής Κοινότητας, η ενδιάμεση συμφωνία για το εμπόριο και τα συναφή με το εμπόριο εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Ουζμπεκιστάν αφετέρου,

ΑΠΟΦΑΣΙΖΕΙ:

Άρθρο 1

Εγκρίνονται εξ ονόματος της Ευρωπαϊκής Κοινότητας, η ενδιάμεση συμφωνία για το εμπόριο και τα συναφή με το εμπόριο εμπορικά θέματα μεταξύ της Ευρωπαϊκής Κοινότητας, της Ευρωπαϊκής Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας, αφενός, και της Δημοκρατίας του Ουζμπεκιστάν αφετέρου, καθώς και τα παραρτήματα, το πρωτόκολλο και οι δηλώσεις.

Τα προαναφερόμενα κείμενα προσαρτώνται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν την ενδιάμεση συμφωνία εξ ονόματος της Ευρωπαϊκής Κοινότητας (2).

Άρθρο 3

Ο πρόεδρος του Συμβουλίου προβαίνει στην κοινοποίηση που προβλέπεται στο άρθρο 32, της ενδιάμεσης συμφωνίας εξ ονόματος της Ευρωπαϊκής Κοινότητας.

Βρυξέλλες, 26 Ιανουαρίου 1998.

Για το Συμβούλιο

Ο Πρόεδρος

R. COOK

(1) ΕΕ C 14 της 19.1.1998.

(2) Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων από την Γενική Γραμματεία του Συμβουλίου.
Διορθωτικό στην απόφαση 98/568/ΕΚ της Επιτροπής, της 6ης Οκτωβρίου 1998, για καθορισμό των ειδικών όρων που διέπουν τις εισαγωγές προϊόντων αλιείας και υδατοκαλλιέργειας καταγωγής Γουατεμάλας (Επίσημη Εφημερίδα των Ευρωπαϊκών Κοινοτήτων L 277 της 14ης Οκτωβρίου 1998)

Σελίδα 30, στο παράρτημα Β, στην προτελευταία θέση του καταλόγου των εγκεκριμένων εγκαταστάσεων, προστίθεται η ακόλουθη περίπτωση:

>ΘΕΣΗ ΠΗΝΑΚΑ>
Διορθωτικό στην απόφαση 98/43/ΕΚ της Επιτροπής, της 28ης Νοεμβρίου 1997, σχετικά με την έγκριση του προγράμματος εξάλειψης της λύσσας, για το έτος 1998, που υπέβαλε η Φινλανδία και για τον καθορισμό του επιπέδου της χρηματοδοτικής συμμετοχής της Κοινότητας (Επίσημη Εφημερίδα των Ευρωπαϊκών Κοινοτήτων L 16 της 21ης Ιανουαρίου 1998)

Σελίδα 17, άρθρο 3 παράγραφος 2 πρώτη περίπτωση:

αντί: «. . . ανά τρίμηνο διαβίβαση . . .»,

διάβαζε: «. . . ανά εβδομάδα διαβίβαση . . .».
ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Οκτωβρίου 1997 με την οποία αναγνωρίζεται ότι η παραγωγή ορισμένων οίνων ποιότητας που παράγονται σε καθορισμένες περιοχές της Ιταλίας είναι, λόγω των ποιοτικών χαρακτηριστικών των οίνων αυτών, σε μεγάλο βαθμό κατώτερη από τη ζήτηση (Το κείμενο στην ιταλική γλώσσα είναι το μόνο αυθεντικό) (97/686/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΚ) αριθ. 1417/97 (2), και ιδίως το άρθρο 6 παράγραφος 4,

Εκτιμώντας:

ότι σύμφωνα με το άρθρο 6 παράγραφος 1 του κανονισμού (ΕΟΚ) αριθ. 822/87, απαγορεύεται μέχρι την 31η Αυγούστου 1998 κάθε νέα φύτευση αμπέλου 7 ότι η διάταξη αυτή προβλέπει ωστόσο ότι τα κράτη μέλη μπορούν να επιτρέψουν για τις περιόδους εμπορίας 1996/1997 και 1997/1998 νέες φυτεύσεις για εκτάσεις που προορίζονται για την παραγωγή:

- οίνων ποιότητας που παράγονται σε καθορισμένες περιοχές (v.q.p.r.d.)

και

- επιτραπέζιων οίνων που φέρουν μία από τις εξής ενδείξεις: «Landwein», «vin de pays», «indicazione geografica tipica», «vino de la tierra», «vinho regional», «regional wine» κ.λπ.

για τους οποίους η Επιτροπή αναγνώρισε ότι η παραγωγή είναι, λόγω των ποιοτικών χαρακτηριστικών τους, κατά πολύ κατώτερη από τη ζήτηση 7

ότι οι αιτήσεις εφαρμογής της διάταξης αυτής όσον αφορά ορισμένους οίνους v.q.p.r.d. και επιτραπέζιους οίνους με «i.g.t.» («indicazione geografica tipica»), υποβλήθηκαν από την ιταλική κυβέρνηση στις 17 Ιουλίου 1997 7

ότι η εξέταση των αιτήσεων αυτών επιτρέπει να διαπιστωθεί ότι οι εν λόγω οίνοι v.q.p.r.d. και επιτραπέζιοι οίνοι «i.g.t.» πληρούν τους απαιτούμενους όρους 7 ότι δεν έγινε υπέρβαση του ορίου των 2 442 εκταρίων που προβλέπεται από τον κανονισμό (ΕΟΚ) αριθ. 822/87 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης οίνων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι οίνοι v.q.p.r.d. που εμφαίνονται στο παράρτημα, πληρούν τους όρους που προβλέπονται στο άρθρο 6 παράγραφος 1 δεύτερο εδάφιο του κανονισμού (ΕΟΚ) αριθ. 822/87 υπό την επιφύλαξη της τήρησης, για το σύνολο των οίνων v.q.p.r.d. της ίδιας περιοχής, της αύξησης της έκτασης που εμφαίνεται στο εν λόγω παράρτημα.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 13 Οκτωβρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ L 84 της 27. 3. 1987, σ. 1.

(2) ΕΕ L 196 της 24. 7. 1997, σ. 10.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Ιουλίου 1997 για τη διάθεση στην αγορά δοκιμής T102 (Streptococcus thermophilus T102) σύμφωνα με την οδηγία 90/220/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (97/549/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/220/ΕΟΚ του Συμβουλίου, της 23ης Απριλίου 1990, για τη σκόπιμη ελευθέρωση γενετικώς τροποποιημένων οργανισμών στο περιβάλλον (1), όπως τροποποιήθηκε τελευταία από την οδηγία 97/35/ΕΚ της Επιτροπής (2), και ιδίως το άρθρο 13,

Εκτιμώντας:

ότι τα άρθρα 10 έως 18 της οδηγίας 90/220/ΕΟΚ καθορίζουν κοινοτική διαδικασία δυνάμει της οποίας η αρμόδια αρχή ενός κράτους μέλους μπορεί να επιτρέψει τη διάθεση στην αγορά προϊόντων που περιέχουν, ή αποτελούνται από, γενετικώς τροποποιημένους οργανισμούς 7

ότι έχει υποβληθεί στην αρμόδια αρχή της Φινλανδίας σχετική γνωστοποίηση για διάθεση στην αγορά αναλόγου προϊόντος 7

ότι εν συνεχεία η αρμόδια αρχή της Φινλανδίας διαβίβασε τον ως άνω φάκελο στην Επιτροπή, αφού εξέφερε θετική γνώμη 7

ότι η αρμόδια αρχή άλλου κράτους μέλους διατύπωσε αντιρρήσεις για τον ως άνω φάκελο 7

ότι, ως εκ τούτου, σύμφωνα με το άρθρο 13 παράγραφος 3 της οδηγίας 90/220/ΕΟΚ, η Επιτροπή υποχρεούται να λάβει απόφαση σύμφωνα με τη διαδικασία που ορίζεται στο άρθρο 21 της ως άνω οδηγίας 7

ότι η Επιτροπή αφού εξέτασε τις αντιρρήσεις που διατυπώθηκαν λαμβάνοντας υπόψη το πεδίο εφαρμογής της οδηγίας 90/220/ΕΟΚ και τις πληροφορίες που περιείχε ο υποβληθείς φάκελος κατέληξε στο συμπέρασμα ότι δεν συντρέχουν λόγοι να θεωρηθεί ότι θα υπάρξουν αρνητικές επιπτώσεις για την ανθρώπινη υγεία ή το περιβάλλον από την εισαγωγή στον Streptococcus thermophilus T102 του γονιδίου το οποίο κωδικοποιεί την παραγωγή της ακετυλοτρανσφεράσης για την χλωραμφενικόλη στο πλασμίδιο pMJ 763 7

ότι στο άρθρο 11 παράγραφος 6 και στο άρθρο 16 παράγραφος 1 της οδηγίας 90/220/ΕΟΚ προβλέπονται πρόσθετες διασφαλίσεις σε περίπτωση που διατεθούν νέες πληροφορίες για κινδύνους που σχετίζονται με το προϊόν 7

ότι τα μέτρα που προβλέπονται σχετικά στην ως άνω οδηγία είναι σύμφωνα με τη γνώμη της επιτροπής η οποία συστάθηκε δυνάμει του άρθρου 21 της οδηγίας 90/220/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Υπό την επιφύλαξη της λοιπούς κοινοτικής νομοθεσίας, η αρμόδια αρχή της Φινλανδίας συγκατατίθεται στη διάθεση στην αγορά του εξής προϊόντος που γνωστοποιήθηκε από την Valio Oy (αριθ. αναφ. C/FI/96-1ΝΑ):

φιαλίδια που περιέχουν λυοφιλοποιημένο σκεύασμα Streptococcus thermophilus T102 τροποποιηθέντος με την εισαγωγή του πλασμιδίου pMJ 763 το οποίο περιέχει συνθετικά γονίδια luxA, luxB από το είδος Xenorhabdus luminescens, το γονίδιο για την ακετοτρανσφεράνση της χλωραμφενικόλης από το πλασμίδιο pVS2 ρυθμιζόμενο από ένα P45 γαλακτοκοκκικό γονίδιο υποκινητή και ένα γονίδιο τερματισμού της μεταγραφής από Escherichia coli rrnB.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Ιουλίου 1997.

Για την Επιτροπή

Ritt BJERREGAARD

Μέλος της Επιτροπής

(1) ΕΕ αριθ. L 117 της 8. 5. 1990, σ. 15.

(2) ΕΕ αριθ. L 169 της 27. 6. 1997, σ. 72.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Μαρτίου 1997 σχετικά με τη συμπλήρωση της κοινής δράσης 96/406/ΚΕΠΠΑ για τη στήριξη, εκ μέρους της Ευρωπαϊκής Ένωσης, της εκλογικής διαδικασίας στη Βοσνία-Ερζεγοβίνη (97/224/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως τα άρθρα Ι.3 και Ι.11,

τα συμπεράσματα του Ευρωπαϊκού Συμβουλίου του Δουβλίνου της 13ης και 14ης Δεκεμβρίου 1996,

Εκτιμώντας ότι:

στις 10 Ιουνίου 1996, το Συμβούλιο υιοθέτησε την κοινή δράση 96/406/ΚΕΠΠΑ, της 10ης Ιουνίου 1996, για τη στήριξη, εκ μέρους της Ευρωπαϊκής Ένωσης, της εκλογικής διαδικασίας στη Βοσνία-Ερζεγοβίνη (1) 7

οι δημοτικές εκλογές, που προβλέπονταν αρχικά για τις 14 Σεπτεμβρίου 1996 και αναβλήθηκαν ήδη δύο φορές από την Προσωρινή Εκλογική Επιτροπή της Βοσνίας-Ερζεγοβίνης, πρόκειται τώρα να διενεργηθούν εντός του 1997 7

ότι η κοινή δράση 96/406/ΚΕΠΠΑ θα πρέπει να συμπληρωθεί,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση αποβλέπει στη συνέχιση της, εκ μέρους της Ευρωπαϊκής Ένωσης, στήριξης των δραστηριοτήτων που πραγματοποιούνται από τον ΟΑΣΕ επί τη βάσει της γενικής συμφωνίας-πλαισίου για την ειρήνη.

Άρθρο 2

1. όσον αφορά τις δημοτικές εκλογές στη Βοσνία και Ερζεγοβίνη, η στήριξη που αναφέρεται στο άρθρο 1 εκφράζεται με την αποστολή σώματος επιτηρητών της ΕΕ που θα παραστούν ως παρατηρητές στις εκλογές υπό την αιγίδα του ΟΑΣΕ, συμπεριλαμβανομένων της εγγραφής των εκλογέων στους εκλογικούς καταλόγους, της διεξαγωγής της ψηφοφορίας και της καταμετρήσεως των ψήφων.

2. Οι μακράς θητείας επιτηρητές της ΕΕ θα παραμείνουν στην περιοχή για περίοδο μέχρι 220 ημερών. Οι μέσης θητείας επιτηρητές της ΕΕ θα παραμείνουν στην περιοχή για περίοδο μέχρι 70 ημερών. Οι βραχείας θητείας επιτηρητές θα παραμείνουν στην περιοχή για περίοδο δεκατεσσάρων ημερών.

Άρθρο 3

1. Προκειμένου να καλυφθούν τα πρόσθετα έξοδα τα οποία συνεπάγεται η πραγματοποίηση των δραστηριοτήτων που αναφέρονται στο άρθρο 2, ποσό 5,5 εκατομμυρίων Ecu βαρύνει το γενικό προϋπολογισμό των Ευρωπαϊκών Κοινοτήτων για το 1997.

2. Τα έξοδα που συνεπάγεται η συμμετοχή των επιτηρητών (π.χ. ημερήσια αποζημίωση, έξοδα παραμονής, έξοδα εκπαίδευσης, μεταφορά στην περιοχή και έξοδα μετάβασης επί τόπου και επιστροφής) καταλογίζονται στο συνολικό κονδύλιο το οποίο βαρύνει τον προϋπολογισμό της Κοινότητας στα πλαίσια της κοινής δράσης 96/406/ΚΕΠΠΑ.

3. Η διαχείριση των δαπανών οι οποίες χρηματοδοτούνται από το κονδύλιο της παραγράφου 1 γίνεται σύμφωνα με τις διαδικασίες και κανόνες που διέπουν τον προϋπολογισμό της Κοινότητας.

Άρθρο 4

Το Συμβούλιο θα επανεξετάσει την εφαρμογή της παρούσας απόφασης.

Άρθρο 5

Η παρούσα απόφαση αρχίζει να ισχύει την ημέρα της έκδοσής της.

Άρθρο 6

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 24 Μαρτίου 1997.

Για το Συμβούλιο

Ο Πρόεδρος

H. VAN MIERLO

(1) ΕΕ αριθ. L 168 της 6. 7. 1996, σ. 1 7 κοινή δράση όπως τροποποιήθηκε από την απόφαση 97/153/ΚΕΠΠΑ (ΕΕ αριθ. L 63 της 4. 3. 1997, σ. 1).
ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1997 για τροποποίηση της απόφασης 94/325/ΕΚ για τον καθορισμό των ειδικών όρων εισαγωγής προϊόντων αλιείας και υδατοκαλλιέργειας καταγωγής Ταϊλάνδης (Κείμενο που παρουσιάζει ενδιαφέρον για τον ΕΟΧ) (97/563/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), όπως τροποποιήθηκε από την οδηγία 96/23/ΕΚ (2), και ιδίως το άρθρο 11 παράγραφος 1,

Εκτιμώντας:

ότι η Επιτροπή, έχει εκδώσει την απόφαση 97/562/ΕΚ (3) για τον καθορισμό ειδικών όρων εισαγωγής διθύρων μαλακίων, εχινοδέρμων, χιτωνοφόρων και θαλασσίων γαστεροπόδων καταγωγής Ταϊλάνδης 7 ότι είναι αναγκαίο να τροποποιηθεί η απόφαση 94/325/ΕΚ της Επιτροπής (4), όπως τροποποιήθηκε τελευταία από την απόφαση 96/31/ΕΚ (5) 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σημείο 7 του τμήματος IV του παραρτήματος Α της απόφασης 94/325/ΕΚ αντικαθίσταται από το ακόλουθο κείμενο:

«7. Επιπλέον, σε περίπτωση που τα αλιευτικά προϊόντα είναι κατεψυγμένα ή μεταποιημένα δίθυρα μαλάκια: τα μαλάκια προέρχονται από εγκεκριμένες παραγωγικές περιοχές όπως προβλέπεται στο παράρτημα της απόφασης 97/562/ΕΚ της Επιτροπής (*) για τον καθορισμό ειδικών όρων εισαγωγής διθύρων μαλακίων, εχινοδέρμων, χιτωνοφόρων και θαλασσίων γαστεροπόδων καταγωγής Ταϊλάνδης και τα οποία έχουν υποβληθεί σε αποστείρωση ή σε θερμική επεξεργασία σύμφωνα με τις απαιτήσεις της απόφασης 93/25/ΕΟΚ της Επιτροπής (**).

(*) ΕΕ αριθ. L 232 της 23. 8. 1997, σ. 9.

(**) ΕΕ αριθ. L 16 της 25. 1. 1993, σ. 22.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 268 της 24. 9. 1991, σ. 15.

(2) ΕΕ αριθ. L 125 της 23. 5. 1996, σ. 10.

(3) Βλέπε σελίδα 9 της παρούσας Επίσημης Εφημερίδας.

(4) ΕΕ αριθ. L 145 της 10. 6. 1994, σ. 30.

(5) ΕΕ αριθ. L 9 της 12. 1. 1996, σ. 6.